**Obavijest o slobodnim mjestima za upis u I. godinu**

**stručnih prijediplomskih studija**

**Veleučilišta u Rijeci u akademskoj godini 2023./2024.**

**- JESENSKI ROK -**

**I. DIO UPIS KANDIDATA KOJI SU MATURIRALI PRIJE 2010.**

**GODINE (nemaju obvezu polaganja ispita državne mature)**

**BROJ MJESTA ZA UPIS**

|  |  |  |
| --- | --- | --- |
| Red. br. | Naziv studija – mjesto izvođenja studija | Izvanredni studij  državljani RH/EU |
| 1. | Stručni prijediplomski studij **Cestovni promet-** Rijeka | 2 |
| 2. | Stručni prijediplomski studij **Željeznički promet**- Rijeka | 1 |
| 3. | Stručni prijediplomski studij **Informatika** - Rijeka | 12 |
| 4. | Stručni prijediplomski studij **Poduzetništvo** - Rijeka | 15 |
| 5. | Stručni prijediplomski studij **Poduzetništvo** - Pazin | 1 |
| 6. | Stručni prijediplomski studij **Vinarstvo** - Poreč | 5 |
| 7. | Stručni prijediplomski studij **Mediteranska poljoprivreda -** Poreč | 5 |
| 8. | Stručni prijediplomski studij **Sigurnost na radu** - Rijeka | 9 |
| 9. | Stručni prijediplomski studij **Telematika** – Rijeka | 5 |
| 10. | Stručni prijediplomski studij **Održivi agroturizam** - Rijeka | 3 |

Svi studijski programi se izvode na hrvatskom jeziku.

1. **OPĆI DIO**

Pravo prijave u okviru kvote za hrvatske državljane imaju hrvatski državljani s prebivalištem u Republici Hrvatskoj, hrvatski državljani s prebivalištem izvan Republike Hrvatske, Hrvati izvan Hrvatske (Hrvati s državljanstvom Republike Hrvatske i Hrvati bez državljanstva Republike Hrvatske), strani državljani trajno nastanjeni u Republici Hrvatskoj, osobe bez državljanstva trajno nastanjene u Republici Hrvatskoj te državljani država članica Europske unije.

1. **UVJETI UPISA**

Za upis na trogodišnje stručne prijediplomske studije mogu se prijaviti osobe koje su završile četverogodišnju srednju školu prije 2010. godine. Pravo upisa stječe se putem razredbenog postupka.

1. **RAZREDBENI POSTUPAK**

Prijave za stručne prijediplomske studije u rujanskom roku **se šalju preporučenom poštom od** **4. rujna 2023. do 8. rujna 2023.** godine na adresu: Veleučilište u Rijeci, Vukovarska 58, Rijeka.

Kandidati **državljani Republike Hrvatske** uz prijavu trebaju priložiti:

1. rodni list iz sustava e-Građani,
2. domovnicu iz sustava e-Građani,
3. svjedodžbu o završnom ispitu i svjedodžbe svih razreda srednje škole,
4. kandidati koji su srednju školu završili u inozemstvu prilažu i rješenje o priznavanju inozemne srednjoškolske kvalifikacije, koje izdaje Agencija za znanost i visoko obrazovanje,
5. dokaz o uplati troškova razredbenog postupka, u iznosu od 21,24 € (160,00 kn) uplaćenih na žiro-račun Veleučilišta u Rijeci (IBAN: HR6824020061100451485), uz naznaku “za razredbeni postupak”, poziv na broj OIB (kandidata) – 160.

Kandidati **državljani zemalja EU** uz prijavu trebaju priložiti:

1. rodni list,
2. dokaz o državljanstvu (preslika putovnice ovjerena kod javnog bilježnika),
3. inozemnu obrazovnu kvalifikaciju o završenom srednjoškolskom obrazovanju i rješenje o priznavanju inozemne srednjoškolske kvalifikacije, koje izdaje Agencija za znanost i visoko obrazovanje,
4. dokaz o uplati troškova razredbenog postupka, u iznosu od 21,24 € (160,00 kn) uplaćenih na žiro-račun Veleučilišta u Rijeci (IBAN: HR6824020061100451485), uz naznaku “za razredbeni postupak”, poziv na broj OIB (kandidata) – 160.

Uz dokumente izdane na stranom jeziku kandidat je dužan dostaviti prijevod ovlaštenog sudskog tumača.

Prijave se podnose na posebnom obrascu, koji se preuzima na mrežnim stranicama Veleučilišta u Rijeci ([Obrazac prijave](https://www.veleri.hr/sites/default/files/2023-05/obrazac-prijave-strucni-prijediplomski-studiji_0_0.pdf)). Prijave bez traženih priloga neće se razmatrati.

Razredbeni postupak za upis na stručni prijediplomski studij provodi se bez razredbenog ispita, a obuhvaća vrednovanje uspjeha u srednjoj školi (opći uspjeh u svim razredima srednje škole i na maturi).

Informacije o prijavama za sve studijske programe možete dobiti u Odjeljku - Studentska referada, Rijeka, Vukovarska 58, tel. 051/677-211 ili u studijskom centru u Poreču za studije koji se izvode u Poreču, C. Huguesa 6, tel. 052/451-950.

1. **PROVEDBA UPISA**

Kandidati koji su stekli pravo upisa na odabrani studijski program upisuju se **19. i** **20. rujna 2023.** prema rang listama, koje će biti objavljene na mrežnim stranicama Veleučilišta u Rijeci [www.veleri.hr](http://www.veleri.hr).

Upisi će se odvijati *online* preko poveznice koja će biti objavljena u obavijesti o upisu kandidata u I. godinu stručnih prijediplomskih studija na mrežnoj stranici Veleučilišta u Rijeci [www.veleri.hr](http://www.veleri.hr) .

Svi kandidati trebaju za upise pripremiti sljedeće dokumente:

* presliku osobne iskaznice ili uvjerenje o prebivalištu,
* jednu fotografiju formata 4 x 6 cm,
* dokaz o uplati troškova upisa, u iznosu od 39,82 € (300,00 kn) uplaćenih na žiro-račun Veleučilišta u Rijeci (IBAN: HR6824020061100451485), uz naznaku “troškovi upisa”, poziv na broj OIB (studenta) – 200,
* dokaz o uplati školarine.

Školarina za izvanredne studente za upis u prvu godinu stručnih prijediplomskih studija, temeljem Odluke o modelu participacije studenata u troškovima studija na Veleučilištu u Rijeci u akademskoj godini 2023./2024., KLASA: 003-08/23-04/01, URBROJ:2170-57-01-23-50/ĐPK od 12. svibnja 2023. godine iznosi:

* 838,81 € (6.320,00 kuna) na studijima koji se izvode u Rijeci (za državljane RH/EU),
* 929,06 € (7.000,00 kuna) na dislociranim studijima u Poreču i Pazinu (za državljane RH/EU).

Školarina se uplaćuje na žiro-račun Veleučilišta u Rijeci IBAN: HR6824020061100451485, poziv na broj OIB studenta uz naznaku „troškovi školarine“.

Studenti hrvatski branitelji iz Domovinskog rata, HRVI (hrvatski ratni vojni invalidi iz Domovinskog rata), djeca smrtno stradalih, zatočenih ili nestalih branitelja iz Domovinskog rata, djeca 100%-tnih HRVI iz Domovinskog rata I. skupine plaćaju školarinu u visini 50% punog iznosa školarine.

Student sa 100% tjelesnog oštećenja u cijelosti se oslobađa plaćanja školarine, a za 60% i više tjelesnog oštećenja školarina se određuje u visini 30% punog iznosa školarine.

Pristupnici su obvezni priložiti odgovarajuće potvrde-rješenja nadležnih tijela kojima dokazuju pripadnost jednoj od navedenih kategorija.

1. **OBAVIJESTI**

Detaljnije informacije mogu se dobiti u Odjeljku – Studentska referada na adresi Veleučilišta u Rijeci, Vukovarska 58, tel. 051/677-211 te na web stranicama Veleučilišta u Rijeci, <http://www.veleri.hr>.

**II. DIO UPIS KANDIDATA PREKO SUSTAVA NISpVU**

**(mrežna stranica** [**www.postani-student.hr**](http://www.postani-student.hr)**)**

**1. BROJ SLOBODNIH MJESTA ZA UPIS**

|  |  |  |  |  |
| --- | --- | --- | --- | --- |
| **Red. br.** | **Naziv studija** | **Studenti u redovitom statusu** | **Studenti u izvanrednom statusu** | **Strani državljani (studenti u izvanrednom statusu) izvan EU** |
| 1. | Stručni prijediplomski studij Cestovni promet | 41 | 17 | 5 |
| 2. | Stručni prijediplomski studij Željeznički promet | 9 | 2 | 2 |
| 3. | Stručni prijediplomski studij Informatika | 19 | 22 | 5 |
| 4. | Stručni prijediplomski studij Poduzetništvo Rijeka | 35 | 11 | 5 |
| 5. | Stručni prijediplomski studij Poduzetništvo Pazin | 9 | 1 | 0 |
| 6. | Stručni prijediplomski studij Vinarstvo | 16 | 5 | 5 |
| 7. | Stručni prijediplomski studij Mediteranska poljoprivreda | 19 | 5 | 2 |
| 8. | Stručni prijediplomski studij Sigurnost na radu | 24 | 11 | 1 |
| 9. | Stručni prijediplomski studij Telematika | 21 | 10 | 2 |
| 10. | Stručni prijediplomski studij Održivi agroturizam | 20 | 5 | 2 |

**2. UVJETI UPISA**

Za upis na trogodišnje stručne prijediplomske studije Veleučilišta u Rijeci kandidati se prijavljuju putem Nacionalnog sustava prijava na visoka učilišta (NISpVU) ako su završili četverogodišnju srednju školu u Republici Hrvatskoj ili odgovarajuću srednju školu u inozemstvu. Kandidati koji su u RH završili četverogodišnju srednju školu 2010. godine i nakon, obvezni su položiti ispite državne mature. Sve potrebne informacije o ispitima državne mature i prijavama putem sustava NISpVU (www.postani-student.hr) mogu se dobiti u brošurama objavljenim na internetskoj stranici Središnjeg prijavnog ureda [www.studij.hr](http://www.studij.hr) .

**3. RAZREDBENI POSTUPAK**

Način bodovanja na temelju kojeg se rangiraju kandidati prijavljeni preko sustava NISpVU je sljedeći:

* **ocjene iz srednje škole – 40% bodova**
* **položeni ispiti državne mature (B razina obveznog dijela državne mature) – 60% bodova**

**UVJETI UPISA PO STUDIJSKIM PROGRAMIMA:**

* **Cestovni promet, Željeznički promet, Vinarstvo, Mediteranska poljoprivreda, Održivi agroturizam, Telematika**

|  |  |  |  |
| --- | --- | --- | --- |
| Prosjek svih ocjena iz srednje škole | 40,00 % | | |
| Obvezni dio državne mature | | | |
| **Naziv** | **Razina** | **Prag** | **Vrjednovanje** |
| Hrvatski jezik | B |  | 20,00 % |
| Matematika | B |  | 20,00 % |
| Strani jezik | B |  | 20,00 % |

* **Sigurnost na radu**

|  |  |  |  |
| --- | --- | --- | --- |
| Prosjek svih ocjena iz srednje škole | 40,00 % | | |
| Obvezni dio državne mature | | | |
| **Naziv** | **Razina** | **Prag** | **Vrjednovanje** |
| Hrvatski jezik | B |  | 15,00 % |
| Matematika | B |  | 35,00 % |
| Strani jezik | B |  | 10,00 % |

Rezultati natjecanja:

|  |  |  |  |  |  |  |
| --- | --- | --- | --- | --- | --- | --- |
| **Kategorija** | **Disciplina** | **Razred od** | **Razred do** | **Plasman od** | **Plasman do** | **Vrjednovanje** |
| Državno natjecanje | Fizika | 1. | 4. | 1. | 3. | izravan upis |
| Državno natjecanje | Matematika | 1. | 4. | 1. | 3. | izravan upis |
| Međunarodno natjecanje | Fizika | 1. | 4. | 1. | 3. | izravan upis |
| Međunarodno natjecanje | Matematika | 1. | 4. | 1. | 3. | izravan upis |
| Državno natjecanje | Temeljne tehničke znanosti | 1. | 4. | 1. | 3. | 10,00 % |
| Međunarodno natjecanje | Temeljne tehničke znanosti | 1. | 4. | 1. | 3. | 10,00 % |

* **Poduzetništvo**

|  |  |  |  |
| --- | --- | --- | --- |
| Prosjek svih ocjena iz srednje škole | 40,00 % | | |
| Obvezni dio državne mature | | | |
| **Naziv** | **Razina** | **Prag** | **Vrjednovanje** |
| Hrvatski jezik | B |  | 20,00 % |
| Matematika | B |  | 20,00 % |
| Strani jezik | B |  | 20,00 % |

Rezultati natjecanja

|  |  |  |  |  |  |  |  |
| --- | --- | --- | --- | --- | --- | --- | --- |
| **Kategorija** | **Disciplina** | **Razred od** | **Razred do** | **Plasman od** | | **Plasman do** | **Vrjednovanje** |
| Državno natjecanje | Bilo koja disciplina | 1. | 4. | 1. | | 3. | 5,00 % |
| Međunarodno natjecanje | Bilo koja disciplina | 1. | 4. | 1. | | 3. | 5,00 % |
| Druga posebna postignuća | | | | | |
| **Postignuće** | | | | | | **Vrjednovanje** | | |
| Završena još jedna četverogodišnja srednja škola | | | | | | 5,00 % | | |

* **Informatika**

|  |  |  |  |
| --- | --- | --- | --- |
| Prosjek svih ocjena iz srednje škole | 40,00 % | | |
| Obvezni dio državne mature | | | |
| **Naziv** | **Razina** | **Prag** | **Vrjednovanje** |
| Hrvatski jezik | B |  | 10,00 % |
| Matematika | B |  | 30,00 % |
| Strani jezik | B |  | 20,00 % |

Izborni dio državne mature

|  |  |  |  |
| --- | --- | --- | --- |
| **Naziv** | **Obvezan** | **Prag** | **Vrjednovanje** |
| Informatika\* | NE |  | 10 % |

\*Pristupnik ne mora položiti navedeni predmet, a polaganjem se stječu dodatni bodovi (10 %).

Rezultati natjecanja

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kategorija** | **Disciplina** | **Razred od** | **Razred do** | **Plasman od** | **Plasman do** | **Nagrada od** | **Nagrada do** | **Vrjednovanje** |
| Državno natjecanje | Informatika | 1. | 4. | 1. | 3. |  |  | Izravan upis |
| Državno natjecanje | Matematika | 1. | 4. | 1. | 3. |  |  | Izravan upis |
| Međunarodno natjecanje | Informatika | 1. | 4. | 1. | 3. |  |  | Izravan upis |
| Međunarodno natjecanje | Matematika | 1. | 4. | 1. | 3. |  |  | Izravan upis |
| Druga posebna postignuća | | | | | | | |
| **Postignuće** | | | | | | | | **Vrjednovanje** |
| Završena još jedna četverogodišnja srednja škola | | | | | | | | 5,00 % |

Dokaz o posebnim postignućima potrebno je dostaviti na adresu Veleučilišta u Rijeci, Vukovarska 58, 51000 Rijeka do **8. rujna 2023. godine.**

**Svaki kandidat može prijaviti do 10 studijskih programa.** Postavljeni redoslijed prioriteta studijskih programa iznimno je važan. Kandidat može ostvariti pravo upisa samo na jedan studijski program, a to je onaj studijski program pored kojega će pisati DA.

Kandidat može:

* dodati novi studijski program (do propisanog roka prijave)
* promijeniti prioritete studijskih programa
* izbrisati neki studijski program s liste
* odustati od prijave svih studijskih programa

**Kandidati mogu vršiti gore navedene radnje:**

* **u jesenskom upisnom roku do 18. rujna u 13:59 h**

**Konačne rang liste prema kojima će se kandidati upisivati bit će objavljene na internetskoj stranici www.postani-student.hr 18. rujna 2023. nakon 15:00 sati.**

Državljani zemalja EU prijavljuju se za upis i studiraju u okviru upisnih kvota za državljane RH. Državljani trećih zemalja, kojima je izdano rješenje o stalnom boravku u Republici Hrvatskoj imaju, pravo na visoko obrazovanje pod istim uvjetima kao i hrvatski državljani.

Pravo prijave u okviru kvote za državljane trećih zemalja imaju državljani treće zemlje[[1]](#footnote-1), a to su one osobe koje nemaju državljanstvo države članice Europskoga gospodarskog prostora ili Švicarske Konfederacije, a imaju državljanstvo treće zemlje ili su osobe bez državljanstva.

**3. PROVEDBA UPISA**

Kandidati koji sudobili upisni broj za određeni studijski program ostvarili su pravo upisa te se upisuju prema rang listi koju Veleučilište preuzima s mrežne stranice [www.postani-student.hr](http://www.postani-student.hr).

Upisi će se odvijati **19. i 20. rujna 2023. za jesenski upisni rok** i to *online* preko poveznice koja će biti objavljena u obavijesti o upisu kandidata u I. godinu stručnih prijediplomskih studija na mrežnoj stranici Veleučilišta u Rijeci [www.veleri.hr](http://www.veleri.hr) .

Kandidati **državljani Republike Hrvatske** su dužni za upise pripremiti:

* rodni list iz sustava e-Građani,
* domovnicu iz sustava e-Građani,
* svjedodžbu o maturi (gimnazijski programi) ili svjedodžbu o završnom radu u izvorniku,
* presliku osobne iskaznice ili uvjerenje o prebivalištu,
* jednu fotografiju formata 4 x 6 cm,
* dokaz o uplati troškova upisa u iznosu od 39,82 € (300,00 kn) uplaćenih na žiro-račun Veleučilišta u Rijeci (IBAN: HR6824020061100451485), uz naznaku “troškovi upisa”, poziv na broj OIB (studenta) - 200;
* uplatu participacije (školarine).

Kandidati **državljani zemalja EU i državljani trećih zemalja** za upise moraju pripremiti:

* rodni list u izvorniku,
* dokaz o državljanstvu (preslika putovnice ovjerena kod javnog bilježnika),
* inozemnu obrazovnu kvalifikaciju o završenom srednjem obrazovanju i rješenje o priznavanju inozemne srednjoškolske kvalifikacije, koje izdaje Agencija za znanost i visoko obrazovanje,
* jednu fotografiju formata 4 x 6 cm,
* dokaz o uplati troškova upisa, u iznosu od 39,82 € (300,00 kn) uplaćenih na žiro-račun Veleučilišta u Rijeci (IBAN: HR6824020061100451485), uz naznaku “troškovi upisa”, poziv na broj OIB (studenta) – 200,
* uplatu participacije (školarine).

Uz dokumente izdane na stranom jeziku kandidat je dužan dostaviti prijevod ovlaštenog sudskog tumača.

Studenti u redovitom statusu koji po prvi puta upisuju I. godinu studija na teret Ministarstva znanosti i obrazovanja stekli su pravo na subvenciju te su oslobođeni plaćanja participacije. Studenti u redovitom statusu koji u akademskoj godini 2023./2024. upisuju I. godinu studija na Veleučilištu u Rijeci, a već su bili upisani na ovom ili na drugom javnom visokom učilištu kao studenti u redovitom statusu na istoj razini studija, te su koristili subvenciju Ministarstva znanosti i obrazovanja, plaćaju punu participaciju u troškovima studija u iznosu 1.021,97 eura (7.700,00 kuna) temeljem Odluke o modelu participacije studenata u troškovima studija na Veleučilištu u Rijeci u akademskoj godini 2023./2024., KLASA: 003-08/23-04/01, URBROJ:2170-57-01-23-50/ĐPK od 12. svibnja 2023. godine.

Studenti u izvanrednom statusu za upis u prvu godinu stručnih prijediplomskih studija Veleučilišta u Rijeci u akademskoj godini 2023./2024. temeljem prije navedene Odluke plaćaju:

* 838,81 € (6.320,00 kuna) za studente u izvanrednom statusu na studijima koji se izvode u Rijeci;
* 929,06 € (7.000,00 kuna) za studente u izvanrednom statusu na dislociranim studijima u Poreču i Pazinu;
* 1.021,97 € (7.700,00 kuna) za državljane trećih zemalja (izvan EU).

Participacija se uplaćuje na žiro-račun Veleučilišta u Rijeci (IBAN: HR6824020061100451485), poziv na broj OIB studenta uz naznaku „troškovi školarine“.

Studenti hrvatski branitelji iz Domovinskog rata, HRVI (hrvatski ratni vojni invalidi iz Domovinskog rata), djeca smrtno stradalih, zatočenih ili nestalih branitelja iz Domovinskog rata, djeca 100%-tnih HRVI iz Domovinskog rata I. skupine plaćaju školarinu u visini 50% punog iznosa školarine.

Student sa 100% tjelesnog oštećenja u cijelosti se oslobađa plaćanja školarine, a za 60% i više tjelesnog oštećenja školarina se određuje u visini 30% punog iznosa školarine.

Pristupnici su obvezni priložiti odgovarajuće potvrde-rješenja nadležnih tijela kojima dokazuju pripadnost jednoj od navedenih kategorija.

**4. PRAVO PREDNOSTI**

Prednost prilikom upisa studenata koji žele studirati u redovitom statusu, ukoliko ispune uvjete iz točke 3. ovog natječaja, imaju sljedeće kategorije kandidata:

* hrvatski branitelji iz Domovinskog rata,
* HRVI (hrvatski ratni vojni invalidi iz Domovinskog rata),
* djeca smrtno stradalih, zatočenih ili nestalih branitelja iz Domovinskog rata,
* djeca 100%-tnih HRVI iz Domovinskog rata I. skupine,
* kandidati sa 60% i više tjelesnog oštećenja.

**5. OBAVIJESTI**

Detaljnije informacije mogu se dobiti u Odjeljku – Studentska referada na adresi Veleučilišta u Rijeci, Vukovarska 58, tel. 051/677-211 te na mrežnoj stranici Veleučilišta u Rijeci, <http://www.veleri.hr>.

1. Treća zemlja – država koja nije država članica Europskog gospodarskog prostora, niti Švicarska Konfederacija [↑](#footnote-ref-1)